als_Latn dik_Latn sag_Latn
‘Zgjohu': Ne bëjmë më shumë se PDSH
Lëvizja qytetare “Zgjohu” ka vazhduar “luftën” politike me PDSH-në. Ata thonë se vet fakti që PDSH merret me Lëvizjen e tyre për disa ditë me radhë, “vërteton faktin që ne jemi faktor dhe që bëjmë shumë më tepër se sa ata”.
“Vet fakti qe PDSH merret me ‘Zgjohu’! dhe jo me BDI, RDK, LSDM ose VMRO DPMNE, dëshmon që PDSH e ka humbur rrugën në oborrin e vet dhe vërtet kot që ekziston sepse shqiptarët s’kanë nevojë për një grupim njerëzish ordiner pa ide e pa vizion.
Vet fakti që synimi i vetëm i juaji është që të jeni Lider të opozitës shqiptare, flet se ju ekzistoni vetëm për të humbur. Si t’u quajmë ndryshe pos mediokër?
Si mund që Bekim Fazliu të jetë vlerë, kur lideri i tij e quan plehu i kombit ndërsa nënkryetari i tij e rrah para kamerave!? Bekim Fazliu nuk pati guxim të jep dorëheqje nga mandati i deputetit për të garuar në zgjedhjet lokale dhe humbi edhe në Qytetin e Shkupit me dallim prej 15.000 votave, por humbi edhe nga qytetarët e komunës së tij të Sarajit.
Atë nuk e do fshati i tij e i paska mbetur që të flas për shqiptarët”, thonë në “Zgjohu”. “Për enciklopedinë reagoi ZGJOHU! dhe jo PDSH;
Për gërmimet në Kala reagoi ZGJOHU! dhe jo PDSH; Për kishën në shesh, reagoi ZGJOHU! dhe jo PDSH; Për kishën në Kala, reagoi ZGJOHU! dhe jo PDSH; Për pavarësinë e Kosovës, festoi ZGJOHU! dhe jo PDSH;
Për Sopotin, veproi ZGJOHU! dhe jo PDSH; Për komunitetin ndërkombëtar, ju mbeteni në listat e zeza! Për Car Dushanin, reagoi ZGJOHU! dhe jo PDSH”, përkujtojnë në “Zgjohu”.
als_Latn als_Latn als_Latn als_Latn als_Latn als_Latn als_Latn als_Latn